ทิสโก้ เผยกองทริกเกอร์หุ้นไทยเข้าเป้า8% ใน 16 วัน ตอกย้ำจับจังหวะแม่น
นายสาห์รัช ชัฎสุวรรณ ผู้อำนวยการสายการตลาด บริษัทหลักทรัพย์จัดการกองทุนทิสโก้ จำกัด เปิดเผยว่า หลังจากที่ บลจ.ทิสโก้ เปิดเสนอขาย "กองทุนเปิด ทิสโก้ ไทย อิควิตี้ ทริกเกอร์ 8%#21" ในเดือนสิงหาคมที่ผ่านมา โดยเป็นกองทริกเกอร์ฟันด์เน้นลงทุนในหุ้นไทยที่มีปัจจัยพื้นฐานดี เพื่อเปิดโอกาสเพิ่มผลตอบแทนให้แก่ผู้ลงทุน ในช่วงที่ตลาดหุ้นไทยดิ่งลงแรง ซึ่งทำให้ SET Index ปรับฐานลงแรงสู่ระดับต่ำกว่า 1,400 จุดนั้น
11 ก.ย. 2558

นายสาห์รัช ชัฎสุวรรณ ผู้อำนวยการสายการตลาด บริษัทหลักทรัพย์จัดการกองทุนทิสโก้ จำกัด เปิดเผยว่า หลังจากที่ บลจ.ทิสโก้ เปิดเสนอขาย “กองทุนเปิด ทิสโก้ ไทย อิควิตี้ ทริกเกอร์ 8%#21” ในเดือนสิงหาคมที่ผ่านมา โดยเป็นกองทริกเกอร์ฟันด์เน้นลงทุนในหุ้นไทยที่มีปัจจัยพื้นฐานดี เพื่อเปิดโอกาสเพิ่มผลตอบแทนให้แก่ผู้ลงทุน ในช่วงที่ตลาดหุ้นไทยดิ่งลงแรง ซึ่งทำให้ SET Index ปรับฐานลงแรงสู่ระดับต่ำกว่า 1,400 จุดนั้น
ล่าสุด วันที่ 9 ก.ย.58 กองทุนดังกล่าวมีมูลค่าหน่วยลงทุน (NAV) ที่ 10.8071 บาทต่อหน่วย จึงเข้าเงื่อนไขเลิกโครงการก่อนกำหนด และเตรียมเลิกกองคืนผลตอบแทนให้ผู้ถือหน่วยลงทุนต่อไป โดยใช้ระยะเวลาบริหารกองทุนเพียง 16 วันเท่านั้น ตอกย้ำความเป็นผู้นำการลงทุนทั้งไทยและต่างประเทศ และผู้นำในการพัฒนาผลิตภัณฑ์กองทุนที่สามารถตอบโจทย์การลงทุนที่ในจังหวะเวลาที่เหมาะสมได้เป็นอย่างดี
มุมมองในครั้งนี้คงเป็นบทพิสูจน์ถึงความเชี่ยวชาญและการจับจังหวะการลงทุนอย่างแม่นยำในการออกกองทริกเกอร์ฟันด์ของทิสโก้ได้อีกครั้ง ไม่ว่าจะเป็นการลงทุนในประเทศหรือต่างประเทศ ที่สามารถหาโอกาสสร้างผลตอบแทนที่น่าพอใจ แม้ว่าตลาดจะอยู่ในช่วงผันผวนก็ตาม โดยในเดือนสิงหาคมที่ผ่านมามีเหตุการณ์ความไม่สงบที่ทำให้นักลงทุนเกิดความกังวล ส่งผลให้ตลาดหุ้นไทยปรับตัวลงแรง โดย SET Index ปรับฐานลงมาต่ำกว่า 1,350 จุด ซึ่งเรามองว่าเป็นจังหวะในการเข้าลงทุน เพราะเราคาดการณ์ว่าเหตุการณ์ดังกล่าวจะกระทบหุ้นไทยแค่ระยะสั้น และราคาหุ้นเริ่มต่ำกว่าปัจจัยพื้นฐานค่อนข้างมาก เรามองว่ามาตรการกระตุ้นเศรษฐกิจและการลงทุนจากภาครัฐ จะเป็นตัวผลักดันเศรษฐกิจและจะทำให้ตลาดหุ้นไทยปรับตัวขึ้นซึ่งก็เป็นไปตามที่เราคาดไว้
ล่าสุด ครม.ชุดใหม่เดินหน้ากระตุ้นเศรษฐกิจเต็มที่ โดยอนุมัติมาตรการช่วยเหลือ SME มูลค่า 2.06 แสนล้านบาท ผ่านโครงการสินเชื่อดอกเบี้ยต่ำ การลดภาษีนิติบุคคล และการจัดตั้งกองทุนร่วมลงทุน รวมถึงยังเห็นการลงทุนในโครงสร้างพื้นฐานของภาครัฐอีกหลายโครงการ อาทิ โครงการรถไฟไทยจีนเฟสแรก กรุงเทพฯ-โคราช ที่จะเริ่มก่อสร้างภายในสิ้นปีนี้เป็นอย่างช้า และโครงการรถไฟญี่ปุ่นความเร็วสูงที่จะยื่นขออนุมัติจาก ครม.ในกลางปีหน้า
ทั้งนี้ ณ วันที่ 9 ก.ย.58 บลจ.ทิสโก้สามารถบริหารกองทุนทริกเกอร์ฟันด์ ถึงเป้าหมายเลิกโครงการแล้ว 67 กองทุน จากจำนวนทริกเกอร์ฟันด์ภายใต้การจัดการทั้งหมด 106 กองทุน โดยสามารถบริหารกองทริกเกอร์ฟันด์ถึงเป้าหมายทั้งหมด 16 กองทุน ในช่วงเวลาตั้งแต่ 1 ม.ค.-9 ก.ย.58